אשר ביטון

אשר ביטון (נולד בשנת 1971) הוא מנכ"ל משרד הדיגיטל הלאומי לשעבר.

ביוגרפיה 
ביטון השתחרר מצה"ל בדרגת סגן אלוף, לאחר מילוי תפקידים שונים בתחומי התקשורת והתשתיות. בין היתר שירת כראש ענף תאלמ"ג (תאימות אלקטרומגנטית) של צה"ל ושל משרד הביטחון, הקים את מערך לוחמת הספקטרום הצה"לי וכיהן כיושב ראש ועדת התדרים הצבאית, וכן היה חבר בוועדת התדרים הלאומית.

בסוף שנת 2017 הצטרף למשרד התקשורת כמנהל אגף תכנון והנדסת ספקטרום במינהל ההנדסה.

באוקטובר 2018, לאחר שהיה כבר חבר במועצה לשידורי כבלים ולשידורי לוויין במשך כחצי שנה, נבחר לממלא מקום יו"ר המועצה על ידי שר התקשורת, איוב קרא.

במאי 2020 החליט השר דודי אמסלם למנות את ביטון למנכ"ל משרד הדיגיטל הלאומי. עם ביטול משרד הדיגיטל והפיכתו למערך הדיגיטל במשרד הכלכלה סיים אשר ביטון את תפקידו כמנכ"ל הראשון והיחיד של משרד הדיגיטל הלאומי.

השכלה 
ביטון מחזיק בתואר ראשון בהנדסת אלקטרוניקה ובתואר שני במשפטים.

הערות שוליים 

סגני-אלופים בצה"ל
מנכ"לי משרדי ממשלת ישראל
משרד התקשורת
המועצה לשידורי כבלים ולשידורי לוויין
משרד הדיגיטל הלאומי
ישראלים שנולדו ב-1971